પાણીમાં ફ્લોટિંગ કૅન્ડલ્સ રાખવા માટે ફાઇબરની તકતીમાંથી સ્ટૅન્ડ જેવું બનાવવામાં આવે છે. એના પર પાતળા ઍલ્યુમિનિયમની એક પ્લેટ ફિટ કરીને એની આજુબાજુ સ્ટોન અને રંગબેરંગી ક્રિસ્ટલ્સ લગાવવામાં આવે છે. આ ક્રિસ્ટલને એ રીતે સેટ કરવામાં આવે છે કે દેખાવમાં એ એક મોટું ફૂલ જેવું લાગે. આ તકતીની વચ્ચેના ઍલ્યુમિનિયમની ડિશ જેવા ભાગ પર ટી-લાઇટ કૅન્ડલ મૂકીને એને પાણીમાં ફ્લોટ કરી શકાય છે. ફ્લોટિંગ દીવા રાખવા હોય ત્યારે આખા વાસણમાં આ એક જ ડિઝાઇનર દીવો રાખતાં એ ખૂબ જ સુંદર અને ટ્રેડિશનલ લાગે છે.